Document ID: 32004D0517

32004D0517
L 221/18
JURNALUL OFÍCIAL AL UNIUNII EUROPENE
DECIZIA COMISIEI
din 21 iunie 2004
de modificare a Deciziei 2001/881/CE a Comisiei de stabilire a listei punctelor de control la frontieră desemnate pentru controalele sanitar-veterinare ale animalelor și produselor animale din țări terțe
[notificată cu numărul C(2004) 2185]
(Text cu relevanță pentru SEE)
(2004/517/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Directiva 97/78/CE a Consiliului din 18 decembrie 1997 de stabilire a principiilor de bază ale organizării controalelor sanitar-veterinare pentru produsele care provin din țări terțe și sunt introduse în Comunitate (1), în special articolul 6 alineatul (2),
având în vedere Directiva 91/496/CEE a Consiliului din 15 iulie 1991 de stabilire a principiilor care reglementează organizarea controalelor sanitar-veterinare ale animalelor provenite din țări terțe introduse în Comunitate și de modificare a Directivelor 89/662/CEE, 90/425/CEE și 90/675/CEE (2), în special articolul 6 alineatul (4),
întrucât:
(1)
Ar trebui actualizată Decizia 2001/881/CE a Comisiei din 7 decembrie 2001 de stabilire a listei punctelor de control la frontieră desemnate pentru controalele sanitar-veterinare ale animalelor și produselor animale din țări terțe și de actualizare a norme privind controalele care trebuie efectuate de specialiștii Comisiei (3), în special pentru a ține seama de schimbările intervenite în anumite țări membre și de inspecțiile comunitare.
(2)
La cererea autorităților slovene și după inspecția comunitară, ar trebui adăugat în listă un punct de control la frontieră situat în portul Koper.
(3)
La cererea autorităților letone și după inspecția comunitară, ar trebui adăugat în listă un punct de control la frontieră situat în Grebneva.
(4)
Decizia 2004/469/CE a Comisiei de modificare a Deciziei 2001/881/CE în ceea ce privește lista punctelor de control la frontieră în perspectiva aderării Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei a retras din greșeală, de pe lista Germaniei, punctul de control la frontieră München; ar trebui să se profite de ocazia dată de prezenta decizie pentru a îndrepta eroarea materială.
(5)
Măsurile prevăzute de prezenta decizie sunt conforme cu avizul Comitetului permanent pentru lanțul alimentar și sănătatea animală,
ADOPTĂ PREZENTA DECIZIE:
Articolul 1
La anexa la Decizia 2001/881/CE a Comisiei, lista punctelor de control la frontieră pentru Slovenia se modifică prin adăugarea următoarei poziții:
1
2
3
4
5
6
„Koper
2600399
P
HC, NHC-T(CH), NHC-NT”
Articolul 2
La anexa la Decizia 2001/881/CE a Comisiei, lista punctelor de control la frontieră pentru Letonia se modifică prin adăugarea următoarei poziții:
1
2
3
4
5
6
„Grebneva
2972199
R
HC-T, NHC-T(CH), NHC-NT”
Articolul 3
La anexa la Decizia 2001/881/CE a Comisiei, lista punctelor de control la frontieră pentru Germania se modifică prin reincluderea următoarei poziții:
1
2
3
4
5
6
„München
0149699
A
HC(2), NHC(2)
O”
Articolul 4
Prezenta decizie se adresează statelor membre.
Adoptată la Bruxelles, 21 iunie 2004.

Labels: 17
5
3
6
15